Държавен вестник, бр. 96, 2010 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  96
ПРИЛОЖЕНИЕ 4
ПРАВИЛА И ПРОЦЕДУРИ ЗА ТЕМАТИЧНИ 
ФОНДОВЕ И СПЕЦИАЛНИ ПРОЕКТИ 
Приложение 4 е неразделна част от рамко­
вото споразумение между правителството на 
Република България и Федералния съвет на 
Конфедерация Швейцария за изпълнение на 
Българо-швейцарската програма за сътрудни­
чество. Всички изменения на това приложение 
трябва да бъдат в писмен вид и въз основа на 
взаимно съгласие между компетентните вла­
сти, посочени в член 9 от основната част на 
рамковото споразумение.  
Приложение 4 определя правата и проце­
дурите за тематични фондове и за специални 
проекти, както и отговорностите и задачите 
на участниците. 
Приложение 1 определя концептуалната 
рамка на Българо-швейцарската програма 
за сътрудничество. Правила и процедури са 
предвидени: в приложение 2 за цялостното 
изпълнение на Българо-швейцарската програма 
за сътрудничество; в приложение 3 за проекти 
и програми; и в приложение 5 – Помощ за 
подготовка на проектни предложения и Фонд 
за техническа помощ.
A. Общи разпоредби за тематични фондове 
1. Дефиниция и цел
Тематичните фондове са насочени към 
конкретна тема или конкретна група бенефи­
циенти. Тематичните фондове се създават с цел 
ефективно изпълнение на дейности. 
Дейността представлява специфична помощ 
за, inter alia, проекти, стипендии, партньорства 
и пренос на знания, предоставена в рамките на 
един тематичен фонд. Финансовите параметри 
за една дейност може да варират от няколко 
хиляди швейцарски франка до суми, предвидени 
за единични проекти. 
Тематичният фонд се управлява от швейцар­
ския Междинен орган, а дейността се изпълнява 
от Изпълнителна агенция. В някои случаи SDC 
също може да управлява тематичен фонд.  
2. Избор на швейцарски Междинен 
орган 
Критерии за допустимост на швейцарския 
Междинен орган. Швейцарският Междинен ор­
ган може да бъде публично или частно лице или 
неправителствена организация. Швейцарският 
Междинен орган трябва да има силно присъст­
вие в сектора, където се прилага тематичният 
фонд. Поради специфичните изисквания относно 
преноса на знания швейцарският Междинен 
орган трябва да познава швейцарското ноу-
хау и швейцарските институции, работещи в 
съответната тематична област. 
Покана за набиране на предложения. С 
оглед избирането на швейцарски Междинен 
орган SDC ще стартира открита или ограни­
чена процедура за набиране на предложения 
за финансиране на управлението. Поканата за 
набиране на предложения ще бъде съобразена 
с швейцарските и международните правила за 
възлагане на обществени поръчки. В изклю­
чителни случаи SDC може да определи пряко 
швейцарския Междинен орган. Типът процедура 
по избора зависи от предмета на дейност. 
Критериите за избор на швейцарския Меж­
динен орган и документацията по поръчката 
ще бъдат разработени от SDC и представени 
за коментар на НКЗ. Окончателното решение 
относно критериите за избор и съдържанието 
на документацията по поръчката се взема 
от SDC. 
Оценка на предложенията и решение. 
Оценката на предложенията се извършва от 
независим експерт, упълномощен от SDC, от 
член на НКЗ и от член на SDC. Резултатите 
от оценката се обсъждат от SDC, НКЗ и – след 
предварително съгласуване – от министерство­
то, отговорно за съответния предмет на дейност. 
Окончателното решение се взема от SDC. 
Срокове. Поканите за набиране на предложе­
ния се обявяват в срок 6 месеца от подписване 
на рамковото споразумение. Окончателното 
решение относно швейцарския Междинен орган 
трябва да бъде взето не по-късно от 12 месеца 
след подписване на това рамково споразумение.
3. Споразумение за тематичен фонд 
Подготовка. Страните сключват Споразу­
мение за тематичен фонд за всеки тематичен 
фонд. Споразумението се изготвя от SDC.
Съдържание. Споразумението за тематичен 
фонд трябва да включва inter alia:
– Цели на тематичния фонд.
– Организационна структура, отговорности 
и задачи.
– Процедури за управление на тематичния 
фонд, в т.ч. процедури за оценка и избор на 
дейности.
– Вече идентифицирани дейности за изпъл­
нение.
– Правила за съфинансиране, източници на 
съфинансиране и процедури.
– График за изпълнение.
– Бюджет и финансов план, в т.ч. разходи 
за управление.
– Процедури за отпускане на средства и одит.
– Процедури за мониторинг и стратегиче­
ско управление, в т.ч. създаване на Комитет 
за стратегическо управление и одобрение на 
дейности.
– Отчетност.
– Публичност.
Подписване. Споразумението за тематичен 
фонд се подписва от НКЗ, отговорното ми­
нистерство/институция – след предварително 
съгласуване – и SDC или Посолството на 
Швейцария. Подписването на Споразумението 
за тематичен фонд не е необходимо условие 
за процеса по избор на швейцарски Междинен 
орган.